
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 31 

16 Ιανουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συγκρότηση Επιτροπής στο Υπουργείο Μεταφορών 

και Επικοινωνιών. 1 

Αντικατάσταση διατάξεων της Α-47838/3626/2003 (Β' 
1175) απόφασης του Υπουργού Μεταφορών και 
Επικοινωνιών «Καθορισμός του τύπου και του πε¬ 
ριεχομένου του ηλεκτρονικού αναγνώσιμου σήμα¬ 
τος των Ε.Δ.Χ. αυτοκινήτων, καθώς και της διαδι¬ 
κασίας των όρων, των προϋποθέσεων, και των φο¬ 


ρέων χορήγησης και ανανέωσης αυτού». 2 

Επέκταση της περιοχής Αθηνών - Πειραιώς - Περιχώ¬ 
ρων, επί θεμάτων επιβατηγών δημόσιας χρήσης 
αυτοκινήτων. 3 


Τροποποίηση της 32500/1562/2003 (Β' 751) απόφα¬ 
σης του Υπουργού Μεταφορών και Επικοινωνιών 
για την ταξινόμηση ορισμένων κατηγοριών μετα¬ 
χειρισμένων οχημάτων με συστήματα αντιεμπλο- 


κής κατά την πέδηση. 4 

Ρύθμιση θεμάτων που αφορούν την απόδειξη της 
επαγγελματικής ικανότητας σιδηροδρομικής επι¬ 
χείρησης. 5 


ΑΠΟΦΑΣΕΙ Σ 

Αριθ. 326/66 (1) 

Συγκρότηση Επιτροπής στο Υπουργείο Μεταφορών και 
Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν.Δ. 638/70 (Α' 173) όπως έχει τροποποιηθεί και 
ισχύει. 

2. Την 15522/7236/7.6.1999 (Β' 1347) απόφαση του 
Υπουργού Μεταφορών και Επικοινωνιών «Σύσταση Εθνι¬ 
κού Προγράμματος για την οδική ασφάλεια». 

3. Την 33523/7564/10.6.2002 απόφαση του Υπουργού 
Μεταφορών και Επικοινωνιών Ένταξη στο Εθνικό Πρό¬ 


γραμμα Οδικής Ασφάλειας, της υλοποίησης του έργου: 
«Ένταξη του ποδηλάτου στις ελληνικές πόλεις». 

4. Την 3470/7.11.2003 εγκύκλιο του Υφυπουργού Μετα¬ 
φορών και Επικοινωνιών με την οποία ζητείται από τους 67 
Δήμους της χώρας που είχαν εκδηλώσει ενδιαφέρον για 
την ένταξή τους στο πρόγραμμα για ποδηλατοδρόμους, 
να υποβάλλουν σχετική μελέτη για την ίδρυση ποδηλατο¬ 
δρόμων στο Δήμο τους, αποφασίζουμε: 

Συγκροτούμε επιτροπή αποτελούμενη από 
α) Αργύριος Κουζής, Πολιτικός Μηχανικός, 
β) Δημήτριος Δη μητριού, Πολιτικός Μηχανικός, 
γ) Επαμεινώνδας Σταμάτης, Οικονομολόγος. 

Έργο της επιτροπής είναι η αξιολόγηση των υποβαλλό¬ 
μενων από τους Δήμους των προκαταρκτιτών μελετών σε 
εφαρμογή της 3470/7.11.03 εγκυκλίου του Υφυπουργού 
Μεταφορών και Επικοινωνιών με βάση το τεκμηριωτικό 
υλικό που έχει αποσταλεί στους Δήμους και αναφέρονται 
στην ανωτέρω εγκύκλιο και την υποβολή σχετικής εισή¬ 
γησης προς την πολιτική ηγεσία του Υπουργείου. 

Η επιτροπή θα εργάζεται εκτός ωραρίου εργασίας των 
υπηρεσιών και θα πρέπει να περατώσει το έργο της σε 
χρονικό διάστημα τριών (3) μηνών από την ημερομηνία 
δημοσίευσης της παρούσας απόφασης στο Φύλλο Εφη¬ 
μερίδας της Κυβερνήσεως, με δυνατότητα παράτασης 
για δύο (2) επιπλέον μήνες μετά από αιτιολογημένη πρό¬ 
ταση του προέδρου της επιτροπής και απόφαση του 
Υπουργού Μεταφορών και Επικοινωνιών. Το ύψος της 
αποζημίωσης των μελών της επιτροπής θα καθορισθεί με 
κοινή απόφαση των Γ ενικών Γ ραμματέωντου Υπουργείου 
Οικονομικών και Μεταφορών και Επικοινωνιών και θα βα¬ 
ρύνει τις πιστώσεις του προϋπολογισμού εξόδων του ει¬ 
δικού λογαριασμού με αριθμ. 541077-03 (που τηρεί το 
Υπ.Μ. & Ε στην ΕΤΕ). 

Η παραπάνω αποζημίωση θα καταβληθεί στα μέλη της 
Επιτροπής, μετά την περαίωση του έργου της, το οποίο 
θα πιστοποιηθεί με βεβαίωση του Γενικού Γραμματέα του 
Υπουργείου Μεταφορών και Επικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2004 

Ο ΥΠΟΥΡΓΟΣ 

ΧΡ.ΒΕΡΕΛΗΣ 

Αριθ. Α-ΟΙΚ. 69399/5207 (2) 

Αντικατάσταση διατάξεων της Α-47838/3626/2003 (Β' 
1175) απόφασης του Υπουργού Μεταφορών και Επι¬ 
κοινωνιών «Καθορισμός του τύπου και του περιεχομέ¬ 
νου του ηλεκτρονικού αναγνώσιμου σήματος των 
Ε.Δ.Χ. αυτοκινήτων, καθώς και της διαδικασίας των 
όρων, των προϋποθέσεων, και των φορέων χορήγη¬ 
σης και ανανέωσης αυτού». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Τηςπαραγράφου 4του άρθρου 5του Ν.3109/2003 (Α' 
38) «Ρύθμιση θεμάτων επιβατηγών δημόσιας χρήσης αυ¬ 
τοκινήτων και άλλες διατάξεις». 

β. Του άρθρου 29ατου Ν. 1558/1985 (Α' 137) «Κυβέρνη¬ 
ση και Κυβερνητικά όργανα» όπως σε αυτό προστέθηκε 
το άρθρο 27 του Ν.2081/1992 (Α' 154) και αντικαταστά- 
θηκε με τη παράγραφο 2 α του άρθρου 1 του Ν.2469/1997 
(Α' 138). 

γ. Της υπ’ αριθμ. Α/47838/3626/2003 (Β' 1175) απόφα¬ 
σης του Υπουργού Μεταφορών και Επικοινωνιών «καθο¬ 
ρισμός του τύπου και του περιεχομένου του ηλεκτρονι¬ 
κού αναγνώσιμου σήματος των ΡΑΧ αυτοκινήτων, καθώς 
καιτης διαδικασίας των όρων, τωνπροϋποθέσεων καιτων 
φορέων χορήγησης και ανανέωσης αυτού». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αντικαθιστούμε το άρθρο 4 της υπ’ αριθμ. Α/47838/ 
3626/2003 (Α' 1175) απόφασης του Υπουργού Μεταφο¬ 
ρών και Επικοινωνιών ως εξής: 

Άρθρο 4 

Τα Ε.Δ.Χ. αυτοκίνητα υποχρεούνται από 1.4.2004 να εί¬ 
ναι εφοδιασμένα με ηλεκτρονικό αναγνώσιμο σήμα. Μετά 
την ημερομηνία αυτή αφαιρούνται η άδεια κυκλοφορίας 
και οι κρατικές πινακίδες, διαβιβάζονται στη νομαρχιακή 
υπηρεσία Μεταφορών και Επικοινωνιών, όπου η έδρα του 
αυτοκινήτου και επιστρέφονται, εφόσον προσκομίσει βε¬ 
βαίωση της ΠΟΕΙΑΤΑ. ότι χορηγήθηκε ηλεκτρονικό ανα¬ 
γνώσιμο σήμα. 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2004 

Ο ΥΠΟΥΡΓΟΣ 

ΧΡ. ΒΕΡΕΛΗΣ 

-♦- 

Αριθ. Α/ΟΙΚ. 6039/456 (3) 

Επέκταση της περιοχής Αθηνών - Πειραιώς - Περιχώρων, 
επί θεμάτων επιβατηγών δημόσιας χρήσης αυτοκινή¬ 
των. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. της περίπτωσης α', της παραγράφου 2. του άρθρου 1 


του Ν.1437/1984 (Α' 59) «Ρύθμιση θεμάτων επιβατηγών 
αυτοκινήτων δημόσιας χρήσης και άλλες διατάξεις». 

β. του άρθρου 29 Α του Ν.1558/85 (Α' 137) «Κυβέρνηση 
και Κυβερνητικά Όργανα» όπως αυτό προστέθηκε με το 
άρθρο 27του Ν.2081/92 (Α' 154) και αντικαταστάθηκε με 
το άρθρο 1 παρ. 2“του Ν.2469/97 «περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38). 

γ. της παραγράφου 2 της υπ’ αριθμ. 21363/1509/1978 
(Α' 609) απόφασηςτου Υπουργού Συγκοινωνιών «Περί κα¬ 
θορισμού των ορίων της περιοχής αρμοδιότητας του Ορ¬ 
γανισμού Αστικών Συγκοινωνιών επί θεμάτων επιβατηγών 
δημόσιας χρήσης αυτοκινήτων». 

2. Το γεγονός, ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Στην περιοχή Αθηνών - Πειραιώς - Περιχώρων περιλαμ¬ 
βάνεται και η Κοινότητα Κρυονερίου. 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2004 

Ο ΥΠΟΥΡΓΟΣ 

ΧΡ. ΒΕΡΕΛΗΣ 
-♦- 

Αριθ. Οικ. 894/22 (4) 

Τροποποίηση της 32500/1562/2003 (Β' 751) απόφασης 
του Υπουργού Μεταφορών και Επικοινωνιών για την 
ταξινόμηση ορισμένων κατηγοριών μεταχειρισμένων 
οχημάτων με συστήματα αντιεμπλοκής κατά την πέ¬ 
δηση. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

α. Των άρθρων 55,56,57 και 81 παρ. 25 του ΚΟΚπου κυ¬ 
ρώθηκε μετο Ν.2696/99 «περί κυρώσεωςτου Κώδικα Οδι¬ 
κής Κυκλοφορίας». 

β.Του Π.Δ. 537/1983 (Α'210) "Συμμόρφωση προς τις δια¬ 
τάξεις της 71/320/ΕΚ της 26ης Ιουλίου 1971 οδηγίας του 
Συμβουλίου των Ευρωπαϊκών Κοινοτήτων «περί προσεγγί- 
σεως των νομοθεσιών των κρατών - μελών που αφορούν 
την πέδηση ορισμένων κατηγοριών οχημάτων με κινητήρα 
και των ρυμουλκουμένων τους», όπως τροποποιήθηκε με 
τις οδηγίες της Επιτροπής των Ευρωπαϊκών Κοινοτήτων 
74/132/ΕΟΚ/11.2.1974,75/542/ΕΟΚ/25.7.1975 και 79/489/ 
ΕΟΚ/18.4.1979». 

γ. Της κοινής υπουργικής απόφασης 1386/74/99 «Συμ¬ 
μόρφωση προς τις διατάξεις 98/12/ΕΚτης Επιτροπής της 
27 ης Ιανουάριου 1998 για την προσαρμογή στην τεχνική 
πρόοδο της οδηγίας 71/320/ΕΟΚτου Συμβουλίου για την 
προσέγγιση των νομοθεσιών των κρατών - μελών που 
αφορούν την πέδηση ορισμένων κατηγοριών μηχανοκι¬ 
νήτων οχημάτων καιτων ρυμουλκουμένων τους». 

δ. Της 32500/1562/2003 (Β' 751) απόφασης του Υπουρ¬ 
γού Μεταφορών και Επικοινωνιών «Ταξινόμηση ορισμέ¬ 
νων κατηγοριών μεταχειρισμένων οχημάτων με συστήμα¬ 
τα αντιεμπλοκής κατα την πέδηση». 

2 .Το γεγονός ότι αρκετά μεγάλος αριθμός οχημάτων 
που είχαν εισαχθεί στη χώρα πριν την 11.9.2003 (ημερο¬ 
μηνία εφαρμογής της δ. παραπάνω απόφασης) χωρίς 

ΑΒ8, δεν θα έχουν ταξινομηθεί μέχριτην 31.12.2003, οπό¬ 
τε και θα είναι αδύνατη η διάθεση τους, προκαλώντας ση¬ 
μαντική οικονομική ζημιά στους ιδιοκτήτες. 

3.Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Αντικαθίσταται η παράγραφος 2 της απόφασης 32500/ 
1562/11.6.2003 (Β' 751) όπως παρακάτω: 

«2. Οι διατάξεις της παραγράφου 1 εφαρμόζονταιγιατα 
οχήματα, αυτών των κατηγοριών, που εισήχθησαν στην 
Ελλάδα με ημερομηνία άφιξης μεταγενέστερη της 
11.9.2003». 

Η απόφαση ισχύει από την δημοσίευση της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην εφημερίδα της 
κυβερνήσεως. 

Αθήνα, 7 Ιανουάριου 2004 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. Φ4/οικ816/21 (5) 

Ρύθμιση θεμάτων που αφορούν την απόδειξη της επαγ¬ 
γελματικής ικανότητας σιδηροδρομικής επιχείρησης. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπ’όψη: 

1) Τις διατάξεις: 

α)Του άρθρου 6 του Π.Δ/τος 76/98 «Προσαρμογή της 
ελληνικής νομοθεσίας στην οδηγία 95/18/ΕΚ του Συμ¬ 
βουλίου της Ευρωπαϊκής Ένωσης της 19ης Ιουνίου 1995, 
σχετικά με τις άδειες σε σιδηροδρομικές επιχειρήσεις», 
(Α’ 70) 

β) Του άρθρου 9 παρ.3 του Π.Δ/τος 76/98 «Προσαρμο¬ 
γή της ελληνικής νομοθεσίας στην οδηγία 95/18/ΕΚ του 
Συμβουλίου της Ευρωπαϊκής Ένωσης της 19 ης Ιουνίου 
1995, σχετικά με τις άδειες σε σιδηροδρομικές επιχειρή¬ 
σεις», (Α' 70). 

γ) Του άρθρου 12 του Π.Δ/τος 180/98 «Προσαρμογή 
της ελληνικής νομοθεσίας στην οδηγία 95/19/ΕΚτου Συμ¬ 
βουλίου της Ευρωπαϊκής Ένωσης της 19 ης Ιουνίου 1995 
«για τη χορήγηση δικαιώματος χρήσης της σιδηροδρομι¬ 
κής υποδομής και τη χρέωση τελών υποδομής»», (Α' 133) 

δ) Του άρθρου 29 Α του Ν. 1558/1985 «Κυβέρνηση και κυ¬ 
βερνητικά όργανα» (Α' 137), όπως συμπληρώθηκε με το 
άρθρο 27 του Ν.2081/1992 (Α' 154), όπως αντικαταστά- 
θηκε μετηνπαρ. 2 Α του άρθρου 1 του Ν.2469/1997 (Α'38) 

2) Το γεγονός ότι πρέπει να καθοριστούν τα προσόντα, 
η εκπαίδευση, η πιστοποίηση και τα δικαιολογητικά του 
προσωπικού σιδηροδρομικών επιχειρήσεων που διενερ¬ 
γούν αστικές, προαστιακές, περιφερειακές και υπεραστι¬ 
κές μεταφορές επιβατών αποστάσεως μέχρι 150 χλμ πε¬ 
ριμετρικά του βασικού αστικού κέντρου. 

3) Το γεγονός ότι από τις διατάξεις του παρόντος, δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Σκοπός 

Με την παρούσα απόφαση ρυθμίζονται τα θέματα που 
αφορούν τις κατηγορίες των αδειών χορήγησης συρ¬ 
μών, τον τρόπο χορήγησης αυτών, τα προσόντα των οδη¬ 


γών, τοντρόπο εκπαίδευσης τους, τη διενέργεια των εξε¬ 
τάσεων, την πιστοποίηση των οδηγών καθώς και κάθε 
αναγκαία λεπτομέρεια για τους οδηγούς (προσωπικό έλ¬ 
ξης), του προσωπικού συρμού και του λοιπού προσωπι¬ 
κού σιδηροδρομικών επιχειρήσεων που διενεργούν αστι¬ 
κές, προαστιακές, περιφερειακές και υπεραστικές μετα¬ 
φορές επιβατών αποστάσεως μέχρι 150 χλμ περιμετρικά 
του βασικού αστικού κέντρου, προκειμένου να αποδει- 
χθεί η επαγγελματική ικανότητα της σιδηροδρομικής 
επιχείρησης. 

Άρθρο 2 

Κατηγορίες αδειών 

οδήγησης συρμών σιδηροδρομικής επιχείρησης 

Οι άδειες οδήγησης συρμών σιδηροδρομικής επιχείρη¬ 
σης διακρίνονται: 

α) άδεια οδήγησης ντηζελαμαξών και αυτοκινηταμα- 
ξών. Ως ντηζελάμαξες - αυτοκινητάμαξες νοούνται οι σι¬ 
δηροδρομικές μονάδες έλξης και αυτοκινητάμαξες που 
κινούνται με κινητήρα εσωτερικής καύσης οποιουδήποτε 
τύπου. 

β) άδεια οδήγησης ηλεκτραμαξών. Ως ηλεκτράμαξες 
νοούνται σιδηροδρομικές μονάδες έλξης που τροφοδο¬ 
τούνται με ενέργεια από εξωτερική ηλεκτρική πηγή. 

Άρθρο 3 

Απόκτηση άδειας οδήγησης 

Οι υποψήφιοι για την απόκτηση άδειας οδήγησης κάθε 
κατηγορίας, απαιτείται όπως: 

α) Ακολουθήσουν την ειδική εκπαίδευση για την από¬ 
κτηση της άδειας. 

β) Επιτύχουν στις εξετάσεις ύστερα από την εκπαίδευ¬ 
ση και εξέταση που περιγράφεται στα παρακάτω άρθρα 
της παρούσας. 

Άρθρο 4 

Τυπικά προσόντα υποψηφίων οδηγών 

Οι υποψήφιοι για την απόκτηση της άδειας πρέπει: 

α) Να είναι έλληνες πολίτες, είτε πολίτες κράτους-μέ- 
λουςτης ΕΈ. με την προϋπόθεση ότι κατέχουν Πιστοποι¬ 
ητικό Ελληνομάθειας Γ Επιπέδου σύμφωνα με τις διατά¬ 
ξεις του Ν.2413/1996. 

β) Να κατέχουν τίτλο σπουδών δευτεροβάθμιας εκπαί¬ 
δευσης σύμφωνα με το άρθρο 17 του Π.Δ/τος 50/2001 
(Α'39) 

γ) Να έχουν Ανώτατο όριο ηλικίας το 35ο έτος συμπλη¬ 
ρωμένο, 

δ) Να έχουν καλή γνώση της Αγγλικής Γλώσσας που 
αποδεικνύεται με Κρατικό Πιστοποιητικό Γλωσσομάθειας 
επιπέδου I του Ν.2740/99 ή με ΡΩΕ ΟαπιόΓίάρθ ή με ΜΩ- 
ΩΕ Μίοίιί93Π ή ΤΩΕΙΩ με βαθμολογία 505 και άνω ή ΙΕΕΤ3 
με βαθμολογία από 4,5 έως 5,5 

ε) Να έχουν εκπληρώσει, οι άνδρες υποψήφιοι, τις 
στρατιωτικές υποχρεώσεις τους ή να έχουν νόμιμα απαλ¬ 
λαγεί απ’ αυτές 

στ) Να έχουν άδεια οδήγησης οδικών οχημάτων Γ' κα¬ 
τηγορίας 

ζ) Να είναι ικανοί για σιδηροδρομική υπηρεσία, σύμφω¬ 
να με τα προβλεπόμενα από τις διατάξεις της αριθ. 
5933/273/77 κοινής υπουργικής απόφασης των Υπουρ¬ 
γών Εργασίας και Μεταφορών και Επικοινωνιών, (Β' 158), 
όπως ισχύει 

η) Να έχουν απόδοση «Καλώς» κατά την ψυχοτεχνική 
εξέταση από το αρμόδιο Κέντρο. 

θ) Κατά το χρόνο λήξεως της προθεσμίας υποβολής 
των αιτήσεων και κατά τον χρόνο του διορισμού: 

1. Να μην έχουν καταδικαστεί για κακούργημα σε οποι¬ 
αδήποτε ποινή. 

2. Να μην έχουν καταδικαστεί για κλοπή, υπεξαίρεση 
(κοινή και στην υπηρεσία), απάτη, εκβίαση, πλαστογρα¬ 
φία, απιστία, δωροδοκία ή δωροληψία, καταπίεση, απι¬ 
στία περί την υπηρεσία, παράβαση καθήκοντος, συκοφα¬ 
ντική δυσφήμιση καθ' υποτροπή ή εγκλήματα της γενετή¬ 
σιας ελευθερίας ή οικονομικής εκμετάλλευσης της 
γενετήσιας ζωής. 

3. Να μην είναι υπόδικοι λόγω παραπομπής με τελεσίδι¬ 
κο βούλευμα για κακούργημα ή για πλημμέλημα της 
προηγούμενης περίπτωσης, έστω και αν το αδίκημα πα- 
ραγράφηκε. 

4. Να μην έχουν λόγω καταδίκης στερηθεί τα πολιτικά 
τους δικαιώματα και δεν έχει λήξει ο χρόνος που ορίστη¬ 
κε για τη στέρηση. 

5. Να μην τελούν είτε υπό στερητική δικαστική συμπα¬ 
ράσταση (πλήρη ή μερική) είτε υπό επικουρική δικαστική 
συμπαράσταση (πλήρη ή μερική) είτε υπό συνδυασμό και 
των δύο προηγουμένων. 

6. Να μην έχουν απολυθεί από θέση δημοσίου υπαλλή¬ 
λου ή υπαλλήλου Ν.Π.Δ.Δ., Ο.Τ.Α., ή Ν.Π.Ι.Δ. του άρθρου 
14του Ν.2190/1994 όπως αντικαταστάθηκε με το άρθρο 
1 παρ.1 του Ν.2527/1997ή Ν.Π.Ι.Δ. τηςπαρ.3του άρθρου 
1 του Ν.2527/1997, λόγω επιβολής της πειθαρχικής ποι¬ 
νής της οριστικής παύσης ή λόγω καταγγελίας της σύμ¬ 
βασης εργασίας για σπουδαίο λόγο οφειλόμενο σε υπαι¬ 
τιότητα του εργαζομένου και δεν έχει παρέλθει πενταετία 
από την απόλυση. 

7. Η απονομή χάριτος δεν αίρει το κώλυμα από ποινική 
καταδίκη του υποψηφίου για διορισμό, εφόσον μέχρι την 
τελευταία ημέρα υποβολής των αιτήσεων δεν έχει εκδο- 
θεί, κατά το άρθρο 47 παρ. 1 του Συντάγματος, διάταγμα 
που να αίρει το σχετικό κώλυμα για το συγκεκριμένο υπο¬ 
ψήφιο. 

Άρθρο 5 

Εκπαίδευση υποψηφίων οδηγών 

1. Οι υποψήφιοι οδηγοί, εφόσον πληρούν τις προϋπο¬ 
θέσεις που αναφέρονται στις διατάξεις του άρθρου 4 
της παρούσας, εκπαιδεύονται με ευθύνη της εταιρείας 
τους και υποβάλλονται σε εξετάσεις για να πάρουν τη 
σχετική άδεια. Η εκπαίδευση χωρίζεται σε θεωρητική και 
πρακτική. 

2. Εκπαιδευτές: Οι εκπαιδευτές των υποψηφίων οδη¬ 
γών σε θεωρητικό και σε πρακτικό επίπεδο, πρέπει, απο¬ 
δεδειγμένα, να κατέχουν τις αναγκαίες γνώσεις και να 
έχουν εμπειρία στηνπρακτική εκπαίδευση. Η σιδηροδρο¬ 
μική επιχείρηση είναι αρμόδια για την επιλογή των προ- 
σώπωνπου θα εκπαιδεύσουν το προσωπικό και που, απο¬ 
δεδειγμένα, θαέχουντις γνώσεις και την εμπειρία για την 
θεωρητική και πρακτική εκπαίδευση των υποψηφίων οδη¬ 
γών. Ειδικά για την πρακτική εκπαίδευση (πορεία), οι εκ¬ 
παιδευτές πρέπει να είναι μηχανοδηγοί για τις αντίστοι¬ 
χες κατηγορίες αδειών του άρθρου 2 της παρούσας. Τα 
στοιχεία που λαμβάνονται υπ’ όψη είναι οι γνώσεις τους 
στα θέματα που αναφέρονται στο παράρτημα (I) του άρ¬ 
θρου 18 της παρούσας, καθώς και οι ημέρες που έχουν 
στην οδήγηση των τρένων των κατηγοριών του άρθρου 2. 


Ο κατάλογος των εκπαιδευτών με τα τυπικά και ουσιαστι¬ 
κά προσόντα που εγκρίνεται από τη σιδηροδρομική επι¬ 
χείρηση νομίμως εκπροσωπούμενη, υποβάλλεται μαζί με 
τα υπόλοιπα δικαιολογητικά για την απόδειξη της επαγ¬ 
γελματικής ικανότητας. Ο ίδιος κατάλογος υποβάλλεται 
στον Διαχειριστή της Υποδομής προκειμένου να εκδοθεί 
το πιστοποιητικό ασφάλειας. 

3. Θεωρητική εκπαίδευση: 

α) Τόπος πραγματοποίησης: Καθορίζεται από τη σιδη¬ 
ροδρομική επιχείρηση νομίμως εκπροσωπούμενης. 

β) Περιεχόμενο: Παρακολούθηση διδασκαλίας στα θέ¬ 
ματα του παραρτήματος (I). 

γ) Διάρκεια: 462 ώρες. 

δ) Πρόγραμμα: Το πρόγραμμα εκπαίδευσης καθορίζε¬ 
ται από τη σιδηροδρομική επιχείρηση νομίμως εκπροσω¬ 
πούμενη και υποβάλλεται μαζί μετά άλλα δικαιολογητικά 
για την απόδειξη της επαγγελματικής ικανότητας της 
εταιρείας. 

ε) Απόδοση κατά την εκπαίδευση: Κατά την διάρκεια 
της εκπαίδευσης διεξάγονται γραπτές και προφορικές 
δοκιμασίες από τους εκπαιδευτές. 

στ) Μετά το πέρας της θεωρητικής εκπαίδευσης οι εκ¬ 
παιδευτές συντάσσουν πρακτικό, το οποίο υποβάλλουν 
στη σιδηροδρομική επιχείρηση, με το οποίο βεβαιώνεται 
ότι ο κάθε υποψήφιος πραγματοποίησε τη θεωρητική εκ¬ 
παίδευση επιτυχώς. 

4. Η θεωρητική εκπαίδευση είναι ίδια για όλες τις κατη¬ 
γορίες αδειών του άρθρου 2 της παρούσας. 

5. Πρακτική εκπαίδευση: 

α) Στις ντηζελάμαξες - αυτοκινητάμαξες. 

Μετά την ολοκλήρωση της θεωρητικής εκπαίδευσης, οι 
υποψήφιοι για την απόκτηση άδειας οδήγησης ντηζελα- 
μαξών - αυτοκινηταμαξών, εκπαιδεύονται σε ντηζελάμα¬ 
ξες και αυτοκινητάμαξες. Στη φάση αυτή, εκτελούν δοκι¬ 
μαστική πορεία σε ντηζελάμαξες και αυτοκινητάμαξες με 
την επίβλεψη και ευθύνη μηχανοδηγού κατόχου αντίστοι¬ 
χης αδείας, ο οποίος δεν απαλλάσσεται από καμία ευθύ¬ 
νη από τηνπαρουσία του υποψηφίου που εκπαιδεύεται. Η 
επίδοση των υποψηφίων κατά την φάση αυτή παρακο- 
λουθείται τουλάχιστον πέντε φορές και από άλλον εκπαι¬ 
δευτή του πρώτου εδαφίου της παρ. 2 του άρθρου 5 της 
παρούσας. Η πρακτική εκπαίδευση διαρκεί, σε αυτή την 
περίπτωση 308 ώρες. 

β) Στις ηλεκτράμαξες. 

Μετά την ολοκλήρωση της θεωρητικής εκπαίδευσης 
και της πρακτικής εκπαίδευσης στις ντηζελάμαξες - αυ¬ 
τοκινητάμαξες, οι υποψήφιοι για την απόκτηση άδειας 
οδήγησης Ηλεκτραμαξών εκπαιδεύονται και σε ηλεκτρά¬ 
μαξες. Στη φάση αυτή εκτελούν δοκιμαστική πορεία σε 
ηλεκτράμαξες με την επίβλεψη και ευθύνη μηχανοδηγού 
κατόχου αντίστοιχης αδείας, ο οποίος δεν απαλλάσσεται 
από καμία ευθύνη από την παρουσία του υποψηφίου που 
εκπαιδεύεται. Η επίδοση των υποψηφίων κατά τη φάση 
αυτή, παρακολουθείται τουλάχιστον δύο φορές και από 
άλλον εκπαιδευτή του πρώτου εδαφίου της παρ. 2του άρ¬ 
θρου 5 της παρούσας. Η πρακτική εκπαίδευση διαρκεί, σ’ 
αυτή την περίπτωση, 154 ώρες 

γ) Μετά το πέρας της πρακτικής εκπαίδευσης, της αντί¬ 
στοιχης κατηγορίας, οι εκπαιδευτές συντάσσουν πρακτι¬ 
κό, το όποιο υποβάλλουν στη σιδηροδρομική επιχείρηση. 
Με το πρακτικό βεβαιώνεται ότι ο κάθε υποψήφιος πραγ¬ 
ματοποίησε την εκπαίδευση (θεωρητική και πρακτική) 
στο σύνολό της επιτυχώς και δύναται να συμμετάσχει 

στις εξετάσεις για την απόκτηση της αντίστοιχης άδειας 
ή αδειών.Το πρακτικό αυτό επικυρώνεται με απόφαση της 
σιδηροδρομικής επιχείρησης και υποβάλλεται στην εξε¬ 
ταστική επιτροπή που προβλέπεται από τα επόμενα άρ¬ 
θρα. Η βεβαίωση περιλαμβάνει τα πλήρη στοιχεία του 
υποψηφίου και ότι κάθε υποψήφιος πληροί της προϋπο¬ 
θέσεις των διατάξεων του άρθρου 4 της παρούσας. 

Άρθρο 6 

Πρακτική και θεωρητική εξέταση 

Οι εξετάσεις διενεργούνται με ευθύνη της αρμόδιας 
Υπηρεσίαςτου Υπουργείου Μεταφορών και Επικοινωνιών 
εντός μηνάς από την ημερομηνία υποβολής σχετικού αι¬ 
τήματος απάτη σιδηροδρομική επιχείρηση. 

Μαζί με το αίτημα υποβάλλονται: 

α) Κατάσταση μετά πλήρη στοιχείατων υποψηφίων που 
θα συμμετέχουν στις εξετάσεις καιτη κατηγορία της άδει¬ 
ας οδήγησης στην οποία θα εξεταστούν. 

β) Το πρακτικό που προβλέπεται από τις διατάξεις της 
περ.(γ)τηςπαραγρ.5του άρθρου 5 της παρούσας. 

γ) Κατάλογος των εκπαιδευτών που προβλέπεται από 
τις διατάξεις της παρ.2 του άρθρου 5 της παρούσας. 

δ) Ο τόπος διεξαγωγής των εξετάσεων για τις γραπτές, 
προφορικές και εξέταση πρακτική σε πορεία. 

Άρθρο 7 

Εξεταστική επιτροπή 

Με απόφαση του Υπουργού Μεταφορών και Επικοινω¬ 
νιών συγκροτείται Τριμελής Επιτροπή Εξετάσεων που 
αποτελείται από δύο (2) εκπαιδευτές που επιλέγονται από 
τον κατάλογο που αναφέρεται στις διατάξεις της περί¬ 
πτωσης (γ) του άρθρου 6, από έναν (1) υπάλληλο του δια¬ 
χειριστή Υποδομής των κλάδων ΠΕ ή ΤΕ Μηχανικών, ειδι¬ 
κότητας Μηχανολόγου Μηχανικού ή Ηλεκτρολόγου Μη¬ 
χανικού. Στη Τριμελή επιτροπή εξετάσεων συμμετέχει ως 
παρατηρητής ένας (1) υπάλληλος του Υπουργείου Μετα¬ 
φορών και Επικοινωνιών των κλάδων ΠΕ ή ΤΕ Μηχανικών, 
ειδικότητας Μηχανολόγου Μηχανικού ή Ηλεκτρολόγου 
Μηχανικού. Η απόφαση περιλαμβάνει το τόπο διεξαγω¬ 
γής των εξετάσεων (γραπτή, προφορική εξέταση και πρα¬ 
κτική σε πορεία) για κάθε κατηγορία άδειας, καθώς και τις 
ημερομηνίες διεξαγωγής τους. 

Άρθρο 8 

Διενέργεια εξετάσεων 

1. Περιεχόμενο εξετάσεων: 

Οι εξετάσεις περιλαμβάνουν τρεις δοκιμασίες, το πε¬ 
ριεχόμενο των οποίων αφορά την αντίστοιχη κατηγορία 
άδειας και οι οποίες διεξάγονται ως εξής: γραπτή, προ¬ 
φορική και πρακτική σε πορεία. 

(I) Η γραπτή δοκιμασία περιλαμβάνει τουλάχιστον την 
εξέταση τεχνικών ζητημάτων που προβλέπονται από το 
Παράρτημα I του άρθρου 18 από τα οποία θα προκύπτει 
ότι ο υποψήφιος έχει το κατάλληλο θεωρητικό επίπεδο 
για άριστη και ασφαλή οδήγηση. 

(II) Η προφορική δοκιμασία διεξάγεται με ερωτήσεις 
που περιλαμβάνονται στο Παράρτημα I και αφορούν 
ιδίως γνώσεις γραμμής, σχέσεις γραμμής- συρμού, ψύξη 
- κλιματισμός, γενικά περί πέδης, λειτουργικά κυκλώματα 
κινητήριου υλικού, έννοια μετάδοσης κίνησης, καυσίμων 
κυκλοφορίας, καυσίμων κίνησης, αναγνώρισης σημάτων 
γραμμής και σταθμών, πυρασφάλειας και ασφάλειας στη 
κυκλοφορία, φωτισμού πορείας και κινδύνων καθώς και 


κανονισμών για την άριστη χρήση της ελκτικής μονάδας. 

(III) Η πρακτική εξέταση σε πορεία πραγματοποιείται 
εντός του συρμού και η συνολική απόσταση που διανύε- 
ται στο δίκτυο που χρησιμοποιεί η σιδηροδρομική επιχεί¬ 
ρηση κατά την εξέταση είναι τουλάχιστον 60 χλμ. Η πρα¬ 
κτική δοκιμασία πορείας αποβλέπει στη διαπίστωση της 
ικανότητας του υποψήφιου για ασφαλή οδήγηση, ικανό¬ 
τητα χειρισμού, ετοιμότητα σε απρόβλεπτη κατάσταση 
(πχ. ορθοί χειρισμοί πέδησης), ορθή αναγνώριση σημά¬ 
των γραμμής και σταθμών, ικανότητα προσέγγισης και 
στάθμευσης σε σιδηροδρομικό σταθμό και εξασφάλιση 
του συρμού σε περίπτωση ατυχήματος, αποτελεσματική 
εκμετάλλευση τεχνικών χαρακτηριστικών γραμμής κ.λπ). 

2. Προετοιμασία εξετάσεων: 

Η Τριμελής Επιτροπή Εξετάσεων, παρουσία του υπαλ¬ 
λήλου του Υπουργείου Μεταφορών και Επικοινωνιών, συ¬ 
νέρχεται την προηγούμενη ημέρα των εξετάσεων προκει- 
μένου να ετοιμάσει τα θέματα των γραπτών και προφορι¬ 
κών εξετάσεων. Επίσης μεριμνά για την ομαλή διεξαγωγή 
των εξετάσεων. 

3. Διενέργεια εξετάσεων: 

3.1) Γραπτές εξετάσεις: 

3.1.1) Οι υποψήφιοι προσέρχονται στο χώρο των εξετά¬ 
σεων και μετά τη διαδικασία διαπίστωσης της ταυτότητάς 
τους, χορηγούνται σε αυτούς κόλλες αναφοράς όπου τα 
στοιχεία του υποψηφίου μπορούν να καλυφθούν. 

3.1.2) Οι γραπτές εξετάσεις περιλαμβάνουν τουλάχι¬ 
στον 12 ερωτήσεις (τέσσερις από κάθε μέλος της επιτρο¬ 
πής) , οι οποίες εκφωνούνται από ένα μέλοςτης επιτροπής. 

3.2) Προφορικές εξετάσεις: 

Οι προφορικές εξετάσεις διενεργούνται λίγο πριν τη 
διενέργεια εξέτασης σε πορεία και περιλαμβάνει τουλά¬ 
χιστον 10 ερωτήσεις οι οποίες ετοιμάζονται με τον ίδιο 
τρόπο που περιγράφεται στην παρ.2 του άρθρου 8. 

3.3) Πρακτική δοκιμασία σε πορεία: 

Η πρακτική δοκιμασία σε πορεία πραγματοποιείται στο 
δίκτυο, στο οποίο δραστηριοποιείται η σιδηροδρομική 
επιχείρηση και καλύπτει τουλάχιστον 60 χλμ διαδρομής. 

Οι υποψήφιοι εξετάζονται πρώτα στις ντηζελάμαξες - 
αυτοκινητάμαξες και εφ’ όσον περάσουν την δοκιμασία 
αυτή επιτυχώς σύμφωνα με την παράγραφο 5 του παρό¬ 
ντος άρθρου τότε εξετάζονται στις ηλεκτράμαξες. 

4. Βαθμολόγηση: 

Κάθε μέλος της επιτροπής βαθμολογεί χωριστά καθέ- 
ναν από τους υποψηφίους με τη βαθμολογική κλίμακα 
από το 0 ως το 10 για κάθε μια από τις 3 δοκιμασίες. Ως 
βαθμός του υποψηφίου σε κάθε μία των τριών δοκιμα¬ 
σιών, λαμβάνεται ο μέσος όρος της βαθμολογίας των 
τριών μελών της επιτροπής. Ο υποψήφιος θεωρείται ότι 
πέτυχε σε κάθε μία από τις δοκιμασίες αν πάρει σε αυτή 
βαθμό έξι (6) και άνω. Σε περίπτωση που ο υποψήφιος 
αποτύχει σε μια από τις τρεις δοκιμασίες, θεωρείται ότι 
απέτυχε στις εξετάσεις. Γενικός βαθμός επιτυχίας του 
υποψηφίου στις εξετάσεις θεωρείται ο μέσος όρος των 
βαθμών του στις τρεις επί μέρους δοκιμασίες. 

5. Σε περίπτωση αποτυχίας: 

Οι υποψήφιοι οδηγοί δικαιούνται να εξεταστούν εκ νέ¬ 
ου, με την ίδια διαδικασία, μετά την υποβολή της σχετικής 
αίτησης από τη σιδηροδρομική επιχείρηση που προβλέ- 
πεται από τις διατάξεις του άρθρου 6 της παρούσας με 
την παρατήρηση ότι οι υποψήφιοι έχουν αποτύχει προ- 
κειμένου να συγκροτηθεί εκ νέου διαφορετική εξεταστική 
επιτροπή. 

Άρθρο 9 

Έκδοση αδειών - Μητρώο Αδειών 

Η εξεταστική επιτροπή υποβάλλει στην αρμόδια υπηρε¬ 
σία του Υπουργείου Μεταφορών και Επικοινωνιών αναλυ¬ 
τικό πίνακα βαθμολογίας των υποψηφίων υπογεγραμμέ¬ 
νο από τα μέλη της Τριμελούς επιτροπής και από τον 
υπάλληλο του Υπουργείου Μεταφορών και Επικοινωνιών 
καθώς και πρακτικό διεξαγωγής εξετάσεων.Η αρμόδια 
υπηρεσία του Υπουργείου Μεταφορών και Επικοινωνιών 
με βάση τα παραπάνω στοιχεία και σε διάστημα 20 ημε¬ 
ρών από τη λήψη τους, εκδίδει άδειες στους επιτυχόντες. 
Οι άδειες χορηγούνται με αρίθμηση που λαμβάνεται από 
ειδικό Μητρώο Αδειών που τηρείται στην αρμόδια υπηρε- 
σίατου Υπουργείου Μεταφορών και Επικοινωνιών ανά κα¬ 
τηγορία οδήγησης. Οι άδειες αφορούν μόνο στην οδήγη¬ 
ση των συρμών της σιδηροδρομικής επιχείρησης και άμα 
τη έκδοσή τους αποστέλλονται σε αυτήν. 

Άρθρο 10 

Ιατρική επανεξέταση οδηγών 

1) Οι σιδηροδρομικές επιχειρήσεις υποχρεούνται να 
υποβάλλουν σε περιοδική ιατρική επανεξέταση τους οδη¬ 
γούς ως εξής: 

α) Κάθε τρία (3) χρόνια όσοι από τους οδηγούς είναι μέ¬ 
χρι σαράντα (40) ετών συμπληρωμένα. 

β) Κάθε δύο (2) χρόνια όσοι από τους οδηγούς είναι 40 
ετών και άνω. 

Η σιδηροδρομική επιχείρηση μπορεί να παραπέμψει 
εκτάκτως για ιατρική εξέταση οποτεδήποτε, κάτοχο άδει¬ 
ας οδήγησης αν προκύπτουν ενδείξεις ότι μειώθηκαν τα 
προσόντα υγείας που χρειάζονται για να εκτελέσει τα κα- 
θήκοντά του ασφαλώς, ιδίως κατόπιν παραβάσεων των 
κανονισμών υπηρεσίας των οδηγών και παραβίασης των 
κανονισμών κυκλοφορίας και σηματοδότησης. 

2) Σε κάθε περίπτωση, που διαπιστωθεί από τη σιδηρο¬ 
δρομική επιχείρηση με βάση το Γενικό Κανονισμό Προ¬ 
σωπικού της, ότι ο οδηγός δεν έχει τη γενική ή ψυχική κα¬ 
τάσταση ή υγεία και εμποδίζεται, ακόμη και στο ελάχιστο, 
να οδηγεί τους συρμούς με ασφάλεια, ενημερώνει την 
αρμόδια υπηρεσία του Υπουργείου Μεταφορών και Επι¬ 
κοινωνιών προκειμένου να ανακληθεί η χορηγηθείσα 
άδεια και να ενημερωθεί σχετικά το ειδικό μητρώο. 

Άρθρο 11 

Επανεκπαίδευση οδηγών 

Οι σιδηροδρομικές επιχειρήσεις υποχρεούνται να εκ¬ 
παιδεύουν εκ νέου το προσωπικό τους κάθε φορά, που 
μεταβάλλεται το τροχαίο υλικό που χρησιμοποιούν ή όπο- 
τε μεταβάλλονται ουσιωδώς οι συνθήκες κυκλοφορίας ή 
όποτε συντρέχει λόγος σύμφωνα με το διαχειριστή της 
υποδομής. Στις περιπτώσεις αυτές η σιδηροδρομική επι¬ 
χείρηση εκπαιδεύει το προσωπικό της και ενημερώνει την 
αρμόδια υπηρεσία του Υπουργείου Μεταφορών και Επι¬ 
κοινωνιών, είτε με την κίνηση της διαδικασίας περί επανε¬ 
ξέτασης, που προβλέπεται στις διατάξεις του άρθρου 5 
της παρούσας όταν απαιτείται επανεξέταση, είτε, εφόσον 
δεν απαιτείται επανεξέταση, με την ενημέρωση του Μη¬ 
τρώου Αδειών. 

Άρθρο 12 

Ακύρωση των αδειών 

1. Οι άδειες οδήγησης συρμών σιδηροδρομικής επιχεί¬ 
ρησης, που εκδίδονται με βάση τις διατάξεις της παρού¬ 


σας ακυρώνονται από την αρμόδια υπηρεσία του Υπουρ¬ 
γείου Μεταφορών και Επικοινωνιών, στην περίπτωση 
αποχώρησης του οδηγού με οποιονδήποτε τρόπο από τη 
σιδηροδρομική επιχείρηση. 

2. Οι άδειες οδήγησης συρμών σιδηροδρομικής επιχεί¬ 
ρησης, που εκδίδονται με βάση τις διατάξεις της παρού¬ 
σας ανακαλούνται απάτην αρμόδια υπηρεσία του Υπουρ¬ 
γείου Μεταφορών και Επικοινωνιών, στις περιπτώσεις της 
παραγρ. 2 του άρθρου 10. 

Άρθρο 13 

Προσωπικό συρμού 

Οι σιδηροδρομικές επιχειρήσεις, εφόσον από το τρο¬ 
χαίο υλικό που χρησιμοποιούν απαιτείται η χρησιμοποίη¬ 
ση προσωπικού συρμού, εκπαιδεύουν το προσωπικό αυ¬ 
τό κατάλληλα προκειμένου να αποδεικνύεται η επαγγελ¬ 
ματική ικανότητα κατά την έννοια των διατάξεων του 
άρθρου 9 του Π.Δ/τος 76/98. 

Το προσωπικό συρμού μπορεί να είναι: 

α) Ο συνοδός συρμού ή προϊστάμενος συρμού. 

β) Ο Ελεγκτής. 

Το παραπάνω προσωπικό εκπαιδεύεται με ευθύνη της 
σιδηροδρομικής επιχείρησης και υποβάλλεται σε εξετά¬ 
σεις. Η εκπαίδευση είναι θεωρητική σύμφωνα με το Πα¬ 
ράρτημα (II) της παρούσας και πρακτική. Η εξέταση είναι 
γραπτή και προφορική. 

Τα προσόντα του προσωπικού της κατηγορίας αυτής 
κατά το χρόνο πρόσληψής τους από την σιδηροδρομική 
επιχείρηση, είναι αυτά που περιγράφονται στο άρθρο 4 
της παρούσας χωρίς την απαίτηση της περίπτωσης στ’ 
του ίδιου άρθρου. 

Άρθρο 14 

Εκπαίδευση προσωπικού αμαξοστοιχίας 

Το προσωπικό της κατηγορίας αυτής εκπαιδεύεται ως 
εξής: 

1. Οι εκπαιδευτές του προσωπικού συρμού σε θεωρητι¬ 
κό και σε πρακτικό επίπεδο, πρέπει, αποδεδειγμένα, να 
κατέχουν τις αναγκαίες γνώσεις. Η σιδηροδρομική επι¬ 
χείρηση είναι αρμόδια για την επιλογή των εκπαιδευτών. 
Τα στοιχεία που λαμβάνονται υπ’ όψη είναι οι γνώσεις 
τους στα θέματα που αναφέρονται στο παράρτημα (II) 
του άρθρου 18. 

Ο κατάλογος των εκπαιδευτών με τα τυπικά και ουσια¬ 
στικά προσόντα εγκρίνεται από τη σιδηροδρομική επιχεί¬ 
ρηση και υποβάλλεται μαζί με τα υπόλοιπα δικαιολογητι- 
κά για την απόδειξη της επαγγελματικής ικανότητας. Ο 
ίδιος κατάλογος υποβάλλεται στον Διαχειριστή της Υπο¬ 
δομής προκειμένου να εκδοθεί το πιστοποιητικό ασφά¬ 
λειας. 

2. Θεωρητική εκπαίδευση: 

α) Τόπος πραγματοποίησης: Καθορίζεται από τη σιδη¬ 
ροδρομική επιχείρηση νομίμως εκπροσωπούμενης. 

β) Περιεχόμενο: Παρακολούθηση διδασκαλίας στα θέ¬ 
ματα του παραρτήματος (II) της παρούσας. 

γ) Διάρκεια: 240 ώρες. 

δ) Προγράμματα: Το πρόγραμμα εκπαίδευσης καθορί¬ 
ζεται από τη σιδηροδρομική επιχείρηση νομίμως εκπρο¬ 
σωπούμενης και υποβάλλεται μαζί με τα άλλα δικαιολο- 
γητικά για την απόδειξη της επαγγελματικής ικανότητας 
της εταιρείας. 

3. Πρακτική εκπαίδευση: 

Η πρακτική εκπαίδευση διαρκεί 120 ώρες και περιλαμ- 

βάνει εκπαίδευση επί του συρμού, κενού και εν κινήσει. 
Στόχος της εκπαίδευσης αυτής είναι η διαπίστωση από 
τους εκπαιδευτές ότι το προσωπικό αυτό μπορεί να αντα- 
ποκρίνεται στις απαιτήσεις της συγκεκριμένης εργασίας. 

Άρθρο 15 

Θεωρητική και Πρακτική εξέταση 

Μετά το πέρας της θεωρητικής και πρακτικής εκπαί¬ 
δευσης η σιδηροδρομική επιχείρηση, οργανώνει εξετά¬ 
σεις για το προσωπικό συρμού. Οι εξετάσεις διενεργού- 
νται από Τριμελή Εξεταστική Επιτροπή που συγκροτείται 
από τρεις εκπαιδευτές. Οι υποψήφιοι εξετάζονται γρα- 
πτώς σε δώδεκα (12) ερωτήσεις τουλάχιστον, από τα θέ¬ 
ματα που αναφέρονται στο παράρτημα (II) της παρούσας 
και βαθμολογούνται από 0-10. Επιτυχόντες θεωρούνται 
όσοι επέτυχαν μέσο όρο βαθμολογίας απότουςτρεις εξε¬ 
ταστές πάνω από 6. Επίσης, οι υποψήφιοι εξετάζονται 
προφορικά σε 10 ερωτήσεις επί του συρμού. Οι ερωτή¬ 
σεις υποχρεωτικά περιλαμβάνουν θέματα που αφορούν 
ιδίως την έκδοση και ελέγχου εισιτήριων, πυρασφάλεια 
και ασφάλεια, κανονισμούς μεταφοράς και επιβίβασης, 
χρήση εξαρτημάτων και εξοπλισμού και χρήση ενδοεπι¬ 
κοινωνίας, λειτουργίας θυρών, αντιμετώπιση προβλημά¬ 
των εντός του συρμού και σε περίπτωση ατυχήματος. Η 
βαθμολόγηση γίνεται με τον ίδιο τρόπο και επιτυχόντες 
θεωρούνται όσοι επέτυχαν μέσο όρο βαθμολογίας πάνω 
από 6. 

Μετά τη διενέργεια των εξετάσεων συντάσσεται πρα¬ 
κτικό εξετάσεων, το οποίο περιλαμβάνει τα πλήρη στοι¬ 
χεία των υποψηφίων και τη βαθμολογία τους από την Τρι¬ 
μελή Επιτροπή Εξετάσεων, το οποίο κυρώνεται από τη σι¬ 
δηροδρομική επιχείρηση. Αντίγραφο για κάθε υποψήφιο 
τηρείται στο φάκελο της σιδηροδρομικής επιχείρησης. 
Κυρωμένο αντίγραφο του παραπάνω πρακτικού απο- 
στέλλεται στην αρμόδια υπηρεσία του Υπουργείου Μετα¬ 
φορών και Επικοινωνιών για την απόδειξη της επαγγελ¬ 
ματικής ικανότητας της σιδηροδρομικής επιχείρησης. 

Άρθρο 16 
Αοιπό προσωπικό 

Για όλες τις λοιπές κατηγορίες προσωπικού σιδηρο¬ 
δρομικής επιχείρησης που απαιτούνται, η απόδειξη της 
επαγγελματικής ικανότητας μιας σιδηροδρομικής επιχεί¬ 
ρησης που δραστηριοποιείται στις μεταφορές που περι- 
γράφονται στο άρθρο 1 της παρούσας, προκύπτει από τα 
παρακάτω στοιχεία, τα οποία πρέπει να έχουν εγκριθεί 
από τη σιδηροδρομική επιχείρηση και τα οποία υποβάλ¬ 
λονται στην αρμόδια Υπηρεσία του ΥΜΕ: 

α) Οργανόγραμμα της σιδηροδρομικής επιχείρησης. 

β) Κανονισμό προσωπικού. 

Άρθρο 17 
Τροχαίο Υλικό 

Γ ια την απόδειξη της επαγγελματικής ικανότητας σύμ¬ 
φωνα με τις διατάξεις της περίπτωσης (γ) της παραγρά¬ 
φου 1 του άρθρου 9του Π.Δ/τος 76/98, η σιδηροδρομική 
επιχείρηση υποχρεούται να υποβάλλει κατάλογο με το 
τροχαίο υλικό που θα χρησιμοποιεί, αναλαμβάνοντας την 
υποχρέωση ότι θα το τηρεί σε διαθεσιμότητα καθ’ όλη τη 
διάρκεια της χρήσης του και ότι θα το συντηρεί κατά τα 
τακτά και προβλεπόμενα από τον κατασκευαστή διαστή¬ 
ματα. Επίσης, σε αυτή την περίπτωση υποβάλλονται συμ¬ 
βάσεις συντήρησης και επισκευής του τροχαίου υλικού 


καθώς και πιστοποιητικά με τα οποία θα πιστοποιείται η 
καλή λειτουργία της εταιρείας επισκευής και συντήρη¬ 
σης. Σε περίπτωση που η ίδια η σιδηροδρομική επιχείρη¬ 
ση επισκευάζει και συντηρεί το τροχαίο υλικό που χρησι¬ 
μοποιεί τότε υποβάλλει τα πιστοποιητικά με τα οποία πι¬ 
στοποιείται η καλή λειτουργία του τομέα επισκευής και 
συντήρησης. Σε περίπτωση, που η παραπάνω διαδικασία 
προβλέπεται από Τεχνική Προδιαγραφή Διαλειτουργικό- 
τητας σύμφωνα με τις οδηγίες 96/48/ΕΚ και 2001/16/ΕΚ 
εφαρμόζονται οι διαδικασίες αυτές. 

Άρθρο 18 

Παράρτημα I 

θεωρητική εκπαίδευση υποψηφίων οδηγών 

Η θεωρητική εκπαίδευση των υποψηφίων οδηγών υπο¬ 
χρεωτικά περιλαμβάνει τα παρακάτω θέματα: 

• Ηλεκτρολογία 

• Τάση γραμμής 

• Μηχανολογία 

• Νομοθετικό πλαίσιο για την υγιεινή και ασφάλεια των 
εργαζομένων 

• Κανονισμούς Κίνησης 

• Κανονισμούς Υπηρεσίας 

• Κανονισμούς Ηλεκτροκίνησης 

• Κανονισμούς Ασφάλειας 

• Κανονισμούς Κυκλοφορίας 

• Γενικούς Κανονισμούς Προσωπικού 

• Γ ενικό Κανονισμό Κρίσεως και Σωματικής Ικανότητας 

• Κανονισμούς Σηματοδότησης 

• Κανονισμός Υπηρεσίας Οδηγών 

• Προετοιμασία επιθεώρησης και ελέγχου πριν την 
αναχώρηση και μετά την άφιξη 

• Πέδηση και έλεγχος συστημάτων πέδησης 

• λειτουργικά εξαρτήματα και εξοπλισμός 

• λειτουργία Ταχογράφου 

• Πυρασφάλεια. Διαρροές και ρύπανση που μπορούν 
να προκαλέσουν πυρκαγιά 

• Φωτισμός πορείας και κινδύνου 

• θέρμανση - Ψύξη και συστήματα λειτουργίας τους 

• Προσέγγιση και στάθμευση σε Σιδηροδρομικό Σταθμό 

• Ζεύξη συρμών 

• Σχέση γραμμής συρμού 

• λειτουργικά κυκλώματα κινητήριου υλικού 

• Καύσιμα κυκλοφορίας, καύσιμα κίνησης 

• Ηλεκτρικά συστήματα και ηλεκτρική τροφοδότηση 
μονάδων έλξης 

• Ενδοεπικοινωνία και χρήση επικοινωνίας με επίγεια 
βάση 

• Χρήση εξοπλισμών σε κανονικές και μη κανονικές 
συνθήκες 

• Ανάγνωσης ηλεκτρολογικού και μηχανολογικού 
σχεδίου 

• Εφαρμογές χρήσης Η/Υ στην οδήγηση συρμών 

• Ανάγνωση εγχειριδίων επισκευής και συντήρησης 

• Χρήση φωτισμού πορείας και κινδύνων. Ηχητικά σή¬ 
ματα 

• Λειτουργία θυρών και κλείσιμο θυρών 

• Προστασία από ηλεκτροπληξία 

• Αρχές γείωσης - Γείωση κιβωτίου και μερών οχήματος 
- Γ είωση ηλεκτρικών εγκαταστάσεων 

Η σιδηροδρομική επιχείρηση νομίμως εκπροσωπούμε¬ 
νη υποχρεούται να μεριμνά για τη σύνταξη εγχειριδίων τα 
οποία περιλαμβάνουν αναλυτικά την παρακάτω ύλη. Τα 

εγχειρίδια αυτά αποστέλλονται και στην αρμόδια υπηρε¬ 
σία του Υπουργείου Μεταφορών και Επικοινωνιών. 

Παράρτημα II 

Θεωρητική και Πρακτική Εκπαίδευση προσωπικού συρ¬ 
μού 

Η βασική θεωρητική εκπαίδευση περιλαμβάνει σεμινά¬ 
ρια, ομαδική εργασία και επισκέψεις σε λειτουργούσες 
σιδηροδρομικές επιχειρήσεις. Στα θέματα της βασικής 
εκπαίδευσης περιλαμβάνονται: 

• Αγορά μεταφορών 

• Στοιχεία που αφορούντο εΐαίυετης Σ.Ε. 

• Είδος και κατηγορίες πελατών-επιβατών 

• Εισιτήρια 

• Συμπεριφορά προς πελάτη-επιβάτη 

• Πληροφορίες χρήσιμες για τον πελάτη-επιβάτη 

• Σιδηροδρομική Γεωγραφία 

• Σιδηροδρομικός εξοπλισμός (συρμού) 

• Κανονισμοί επιβίβασης και μεταφοράς επιβατών 

• Κανονισμούς έλξης 

• Στοιχεία Λογιστικής 

• Πρώτες βοήθειες σε επιβάτη 

• Αντιμετώπιση επίθεσης από επιβάτη σε επιβάτη 

• Πυρασφάλεια και ασφάλεια στη μεταφορά 

• Χρήση εξαρτημάτων και εξοπλισμών σε κανονικές και 
μη κανονικές συνθήκες 

• Χρήση ενδοεπικοινωνίας αμαξοστοιχίας και χρήση 
επικοινωνίας με επίγεια βάση 


• Εφαρμογή χρήσης Η/Υ κατάλληλη για την εργασία 
τους 

• Λειτουργία θυρών και κλείσιμο θυρών 

• Έξοδοι κινδύνου επιβατών -σήμανση και τρόπος εκ¬ 
κένωσης - φωτισμοί ασφαλείας 

Η σιδηροδρομική επιχείρηση νομίμως εκπροσωπούμε¬ 
νη υποχρεούται να μεριμνά για τη σύνταξη εγχειριδίων τα 
οποία περιλαμβάνουν αναλυτικά την παρακάτω ύλη. Τα 
εγχειρίδια αυτά αποστέλλονται και στην αρμόδια υπηρε¬ 
σία του Υπουργείου Μεταφορών και Επικοινωνιών. 

Άρθρο 19 
Τελικές Διατάξεις 

1. Με τις διατάξεις της απόφασης αυτής ρυθμίζονται 
θέματα που αφορούν μόνο τις μεταφορές επιβατών που 
περιγράφονται στο άρθρο 1 της παρούσας. 

Οι διατάξεις της Κοινής Υπουργικής Απόφασης με 
αριθμ. πρωτ. 18834/1982 (Β'413), όπως τροποποιήθηκε 
εξακολουθούν να ισχύουν. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2004 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




